Ո՞ւր է ուղղվել Հայաստանի առաջին ծրագրի փողը և ի՞նչ գյուղական համայնքների ենթակառուցվածքներ են զարգացվել: Այդ համայնքներում որքա՞ն է եղել խոշոր հողատերերի ներկայացվածության չափը, ովքեր հանդիսանում են Հայաստանի բարձրաստիճան պաշտոնյաներ և օլիգարխներ: Ովքե՞ր են ավելի շատ օգտվել առաջին ծրագրի արդյունքից. շարքային գյուղացիական տնտեսություննե՞րը, թե՞ այդ օլիգարխ-պաշտոնյա խոշոր հողատերերը: Խոսքը Հայաստանի կառավարության որոշմամբ գյուղացիներին տրվող դոտացիոն դիզվառելիքի մասին է: Հազարամյակի մարտահրավերները կառավարական ծրագիր է: Ահա այդ իմաստով, ԱՄՆ-ն պարզապես հրաժարվում է Հայաստանի օլիգարխների և պաշտոնյաների գյուղատնտեսական եկամուտները սնուցելուց` հավանաբար առաջին ծրագրի փորձից տեսնելով, որ շարքային գյուղացիների տնտեսություններն այդ ներդրումներից գրեթե չեն շահում: Այսինքն ավելի շատ գյուղում բևեռացումն է խորանում, քան ձևավորվում են նոր հնարավորություններ: